
8 Φεβρουάριου 2019 


ΤΕΥΧΟΣ ΠΡΩΤΟ 


Αρ 


. Φύλλου 18 


ΑΠΟΦΑΣΕΙΣ 

ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 


Αριθμ. 


Πρωτ. 2397 
Διεκπ. 1144 


Περί δημοσιεύσεως στην Εφημερίδα της Κυβερ- 
νήσεως αποφάσεως της Ολομέλειας της Βουλής 
«Για την τροποποίηση διατάξεων του Κανονισμού 
της Βουλής - Μέρος Β' (ΦΕΚ 51 Α'/10.4.1997) και 
Μέρος Κοινοβουλευτικό (ΦΕΚ 106 Α724.6.1987), 
όπως ισχύουν». 


Άρθρο 2 

1. Η περίπτωση β' της παραγράφου 3 του άρθρου 27 
(πρώην 33/23), όπως ισχύει, αντικαθίσταται ως εξής: 

«β) να διορίζεται ένας μετακλητός υπάλληλος κα¬ 
τηγορίας ΠΕ ή ΤΕ ή ΔΕ, για τον οποίον εφαρμόζονται 
αναλόγως οι διατάξεις των άρθρων 35 (πρώην 41/30) 
παράγραφοι 2,3,6,7 και 36 (πρώην 42/31) παράγραφοι 
1 και 2 του παρόντος Κανονισμού.». 

2. Στην παράγραφο 4 του άρθρου 27 (πρώην 33/23), 
όπως ισχύει, η φράση «γιατριετή θητεία» αντικαθίσταται 
από τη φράση «για διετή θητεία». 


Ο ΠΡΟΕΔΡΟΣΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Τοάρθρο65παρ. 1 του Συντάγματος σε συνδυασμό 
με το άρθρο 97 (πρώην άρθρο 103) του Κανονισμού της 
Βουλής (Μέρος Β' - ΦΕΚ 51 Α710.4.1997), όπως ισχύει. 

2. Τα άρθρα 11 παράγραφοι 1 και 4 και 118 του Κανο¬ 
νισμού της Βουλής (Μέρος Κοινοβουλευτικό). 

3. Την από 1 Φεβρουάριου 2019 πρόταση του Προέ¬ 
δρου της Βουλής. 

4. Την από 4 Φεβρουάριου 2019 έκθεση της επί του 
Κανονισμού της Βουλής Επιτροπής. 

5. Την κατά ΞΘ' συνεδρίαση της 5.2.2019 απόφαση της 
Ολομέλειας της Βουλής των Ελλήνων κατά την οποία ψη- 
φίσθηκε η από 1 Φεβρουάριου 2019 πρόταση του Προ¬ 
έδρου της Βουλής «Για την τροποποίηση διατάξεων του 
Κανονισμού της Βουλής-Μέρος Β' (ΦΕΚ 51 Α710.4.1997) 
και Μέρος Κοινοβουλευτικό (ΦΕΚ 106 Α724.6.1987), 
όπως ισχύουν», παραγγέλλουμε: 

τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 

Απόφαση της ολομέλειας της Βουλής των Ελλήνων για 
τηντροποποίηση διατάξεωντου Κανονισμού της Βουλής - 
Μέρος Β' (ΦΕΚ 51 Α710.4.1997) και Μέρος Κοινοβουλευ¬ 
τικό (ΦΕΚ 106 Α724.6.1987), όπως ισχύουν 

I. ΜΕΡΟΣ Β' 

Άρθρο 1 

Στην περίπτωση α' της παραγράφου 2 του άρθρου 22 
(πρώην 26), όπως ισχύει, προστίθεται εδάφιο ως εξής: 

«Η τήρηση αρχείου καταγραφής Συνόδων Ολομέλειας 
και Τμημάτων Διακοπής των Εργασιών της Βουλής, κα¬ 
θώς και σύνθεσης του Προεδρείου της Βουλής.» 


Άρθρο 3 

1. Στο έκτο εδάφιο της παραγράφου 2 του άρθρου 30 
(πρώην 36), όπως ισχύει, προστίθεται φράση ως εξής: 

«, εξουσιοδοτημένους από τον ιδιοκτήτη ή τον διευ¬ 
θυντή του μέσου.» 

2. Στην παράγραφο 2 του άρθρου 30 (πρώην 36), όπως 
ισχύει, προστίθεται εδάφιο ως εξής: 

«Σε όλες τις ανωτέρω περιπτώσεις η άδεια εισόδου ή 
η χορηγηθείσα διαπίστευση δύνανται να ανακαλούνται, 
πέραν των κριτηρίων που τίθενται στο προηγούμενο 
εδάφιο, και σε περιπτώσεις παρακώλυσης των εργασιών 
των υπηρεσιών της Βουλής ή σε περιπτώσεις πρόκλησης 
ζητημάτων ασφάλειας και διατάραξης της εύρυθμης λει¬ 
τουργίας του Κοινοβουλίου.» 

Άρθρο 4 

1. Το πρώτο εδάφιο της παραγράφου 3 του άρθρου 
30Α (πρώην 36Α), όπως ισχύει, αντικαθίσταται ως εξής: 

«3. Το Γραφείο συντάσσει και υποβάλλει προς τις 
Επιτροπές της παραγράφου 2 εκθέσεις σχετικά με την 
τήρηση των δημοσιονομικών στόχων που τίθενται στα 
Μεσοπρόθεσμα Δημοσιονομικά Πλαίσια Στρατηγικής, 
τις παραδοχές των μακροοικονομικών εκτιμήσεων και 
δημοσιονομικών προβλέψεων που αυτά θέτουν και τη 
συνολική εναρμόνιση της δημοσιονομικής πολιτικής της 
Γενικής Κυβέρνησης με τις αρχές και τις διαδικασίες της 
εκάστοτε ισχύουσας νομοθεσίας για τη «Δημοσιονομική 
Διαχείριση και Ευθύνη» και για τις «Αρχές δημοσιονομι¬ 
κής διαχείρισης και εποπτείας (Ενσωμάτωση της Οδηγίας 
2011/85/ΕΕ) - Δημόσιο Λογιστικό και άλλες διατάξεις.» 

2. Στην παράγραφο 3 του άρθρου 30Α (πρώην 36Α), 
όπως ισχύει, προστίθεται εδάφιο ως εξής: 

«Το Γραφείο δύναται να δημοσιοποιεί, στο πλαίσιο 
των ανωτέρω εκθέσεων, ανεξάρτητες προβλέψεις για 
τη μελλοντική εξέλιξη των μακροοικονομικών και δημο¬ 
σιονομικών μεγεθών της ελληνικής οικονομίας.» 

3. Η παράγραφος 4 του άρθρου 30Α (πρώην 36Α), 
όπως ισχύει, αντικαθίσταται ως εξής: 

«4. Το Γραφείο συνεργάζεται και δύναται να συνάπτει 
συμφωνίες, σε θέματα αρμοδιότητάς του, με δημόσιους 
φορείς, εκπαιδευτικά ιδρύματα, ερευνητικούς φορείς και 
ανεξάρτητους εμπειρογνώμονες της Ελλάδας και του 
εξωτερικού, με αντικείμενο, μεταξύ άλλων, τη διοργά¬ 
νωση συνεδρίων, την εκπόνηση και διεξαγωγή ερευνη¬ 
τικών και εκπαιδευτικών προγραμμάτων, την εκπόνηση 
και έκδοση μελετών και την εν γένει υποστήριξη του 
έργου του. Οι ανωτέρω συμφωνίες υπογράφονται από 
τον Συντονιστή του Γραφείου, με έγκριση του Προέδρου 
της Βουλής. 

Το Γραφείο δύναται να συστήνει ομάδες εργασίας 
με υπηρεσιακά στελέχη δημοσιονομικών, φορολογι¬ 
κών, ασφαλιστικών και άλλων δημόσιων φορέων και 
αρχών για την υποστήριξη του έργου του. Η σύσταση 
των ομάδων εργασίας γίνεται, κατόπιν εισήγησης του 
Συντονιστή, με απόφαση του Προέδρου της Βουλής, 
μετά από συγκατάθεση του αρμόδιου Υπουργού ή του 
φορέα ή της αρχής. Στην ίδια απόφαση δύναται να ορί¬ 
ζεται αμοιβή για τους συμμετέχοντες, που επιβαρύνει 
τον προϋπολογισμό της Βουλής, η οποία δεν δύναται 
να υπερβαίνει το όριο που προβλέπεται από το άρθρο 
21 του ν. 4354/2015 (ΦΕΚ 176/Α72015).» 

4. Στην παράγραφο 5 του άρθρου 30Α (πρώην 36Α), 
όπως ισχύει, προστίθενται εδάφια ως εξής: 

«Το Γραφείο δύναται να συνάπτει μνημόνια συνεργα¬ 
σίας με τις δημοσιονομικές, φορολογικές, ασφαλιστι¬ 
κές και άλλες δημόσιες αρχές και φορείς σχετικά με την 
ανταλλαγή πληροφοριών και τους εν γένει όρους συνερ¬ 
γασίας. Τα μνημόνια συνεργασίας υπογράφονται από 
τον Συντονιστή του Γραφείου και από τον οικείο Γενικό 
Γραμματέα ή τον επικεφαλής του φορέα ή της αρχής, με 
έγκριση του Προέδρου της Βουλής.» 

Άρθρο 5 

1. Στην παράγραφο 1 του άρθρου 30Γ, όπως ισχύει, 
προστίθενται εδάφια ως εξής: 

«Γραμματέας της Επιτροπής Ελέγχου Δηλώσεων Περι¬ 
ουσιακής Κατάστασης ορίζεται, με απόφαση του Προέ¬ 
δρου της Επιτροπής, υπάλληλος που υπηρετεί στην Ει¬ 
δική Υπηρεσία. Με απόφαση του Προέδρου της Βουλής, 
που δημοσιεύεται στην Εφημερίδα της Κυβερνήσεως, 
καθορίζεται η αποζημίωση των μελών της Επιτροπής 
Ελέγχου που δεν είναι πλήρους και αποκλειστικής απα¬ 
σχόλησης, καθώς και του γραμματέα της Επιτροπής, η 
οποία δεν δύναται να υπερβαίνει το όριο που προβλέ- 
πεται από το άρθρο 21 του ν. 4354/2015 (ΦΕΚ 176/Α7 
2015 ).» 

2. Στην περίπτωση β) της παραγράφου 2 του άρθρου 
30Γ, όπως ισχύει, η φράση «της Ειδικής Επιτροπής» αντι¬ 
καθίσταται από τη φράση «της Επιτροπής Ελέγχου». 


Άρθρο 6 

Στην παράγραφο 4 του άρθρου 35 (πρώην 41/30), 
όπως ισχύει, προστίθεται εδάφιο ως εξής: 

«Ο αριθμός των υπαλλήλων της Βουλής που δύνανται 
να τοποθετούνται σε Γραφεία των Αντιπροέδρων της 
Βουλής δεν μπορεί να υπερβαίνει τους τέσσερις (4).» 

Άρθρο 7 

Στο στοιχείο τρία (3) της υποπερίπτωσης ζγ) της πε¬ 
ρίπτωσης ζ) της παραγράφου 1 του άρθρου 36 (πρώην 
42/31), όπως ισχύει, μετά τη φράση «Ειδικού Γραμματέα 
της Βουλής» προστίθεται η φράση «ή του προσώπου». 

Άρθρο 8 

Στην περίπτωση α' της παραγράφου 2 του άρθρου 56 
(πρώην 62/51), όπως ισχύει, μετά τη λέξη «τοπογραφίας» 
προστίθεται η φράση «ή ναυπηγών». 

Άρθρο 9 

1 .α) Στο πέμπτο εδάφιο της παραγράφου 2 του άρ¬ 
θρου 81 (πρώην 87/75), όπως ισχύει, μετά τη φράση «ή 
άλλου νομικού τύπου» προστίθεται η φράση «, κατά τα 
ειδικότερα οριζόμενα στον οργανισμό του,». 

β) Μετά το πέμπτο εδάφιο της παραγράφου 2 του άρ¬ 
θρου 81 (πρώην 87/75, όπως ισχύει, προστίθεται εδάφιο 
ως εξής: 

«Η δαπάνη μισθοδοσίας των αποσπασμένων ως άνω 
υπαλλήλων βαρύνει τη Βουλή των Ελλήνων.» 

γ) Στην παράγραφο 4 του άρθρου 81 (πρώην 87/75), 
όπως ισχύει, μετά τη φράση «για την ίδια αιτία» προ¬ 
στίθεται η φράση «, καθώς και οι δαπάνες κίνησης της 
περίπτωσης β' της παραγράφου 4 του άρθρου 164Δ». 

δ) Η ισχύςτης περίπτωσης β'της παρούσας παραγρά¬ 
φου αρχίζει από 1.1.2018.» 

2. Στην παράγραφο 3 του άρθρου 81 (πρώην 87/75), 
όπως ισχύει, διαγράφονται οι λέξεις «της δεύτερης πα¬ 
ραγράφου 4». 

3. Στο πρώτο εδάφιο της παραγράφου 7 του άρθρου 
81, όπως ισχύει, πριν από τη λέξη «απαγορεύεται» προ¬ 
στίθεται η φράση «Με την επιφύλαξη των διατάξεων του 
άρθρου 111 του παρόντος Κανονισμού,». 

Άρθρο 10 

Στο δεύτερο εδάφιο της παραγράφου 12 του άρ¬ 
θρου 81, όπως ισχύει, μετά τη φράση «μετά από γνώμη 
του Υπηρεσιακού Συμβουλίου» προστίθεται η φράση 
«, λαμβανομένων υπόψη και κοινωνικών κριτηρίων.». 

Άρθρο 11 

1. Στο προτελευταίο εδάφιο της παραγράφου 3 του 
άρθρου 95 του Κανονισμού της Βουλής (Μέρος Β'), όπως 
ισχύει, προστίθεται η φράση «μη εφαρμοζομένων, στις 
ως άνω περιπτώσεις, των διατάξεων της παραγράφου 
10 του άρθρου 25 του ν. 4354/2015 (ΦΕΚ 176/Α72015) 
και της παραγράφου 9 του άρθρου 153 του ν. 4472/2017 
(ΦΕΚ 74/Α72017), όπως εκάστοτε ισχύουν.». 

2. Η διάταξη της παραγράφου 1 του παρόντος άρ¬ 
θρου ισχύει από την ημερομηνία έναρξης ισχύος των 
άρθρων 25 του ν. 4354/2015 (ΦΕΚ 176/Α72015) και 153 
του ν. 4472/2017 (ΦΕΚ 74/Α72017), αντίστοιχα. 




Τεύχος Α'18/08.02.2019 

Άρθρο 12 

Το άρθρο 111 (πρώην 117/105), όπως ισχύει, αντικα¬ 
θίσταται ως εξής: 

«Άρθρο 111 

«Οι διατάξεις της παρ. 2 του άρθρου 18 του ν. 4440/ 
2016 (ΦΕΚ 224/Α72.12.2016), όπως ισχύει, εφαρμόζο¬ 
νται, κατά τα ειδικότερα οριζόμενα στο παρόν άρθρο, 
για τους μόνιμους υπαλλήλους, υπαλλήλους με σχέση 
εργασίας ιδιωτικού δικαίου αορίστου χρόνου, καθώς και 
δικηγόρους με σχέση έμμισθης εντολής, του δημόσιου 
τομέα όπως ορίζεται στην παράγραφο 5 του άρθρου 
81 του παρόντος Κανονισμού, οι οποίοι υπηρετούν στη 
Βουλή με απόσπαση κατά την 20.1.2019. Η αίτηση των 
υπαλλήλων υποβάλλεται εντός αποκλειστικής προθε¬ 
σμίας δέκα (10) ημερών από την έναρξη ισχύος του πα¬ 
ρόντος. Η μετάταξη διενεργείται με κοινή απόφαση του 
Προέδρου της Βουλής και του οικείου Υπουργού, μετά 
από σύμφωνη γνώμη του υπηρεσιακού συμβουλίου 
για τους υπαλλήλους της Βουλής. Το υπηρεσιακό συμ¬ 
βούλιο κρίνει την καταλληλότητα ή μη των υπαλλήλων, 
σύμφωνα με τα τυπικά και ουσιαστικά τους προσόντα, 
συνεκτιμώντας τις ανάγκες των υπη ρεσιών της Βουλής. 
Η μετάταξη διενεργείται με την ίδια σχέση εργασίας, σε 
συνιστώμενες προσωποπαγείς θέσεις της ίδιας κατη¬ 
γορίας και σε κλάδους / ειδικότητες ανάλογες με αυτές 
που κατέχουν και με διατήρηση της τυχόν προσωπικής 
διαφοράς στις αποδοχές. Ο χρόνος υπηρεσίας που έχει 
διανυθεί στον φορέα, από τον οποίο μετατάσσονται, κα¬ 
θώς και ο χρόνος που έχει εκεί αναγνωριστεί για βαθμο¬ 
λογική - μισθολογική εξέλιξη συνυπολογίζονται για τη 
βαθμολογική - μισθολογική κατάταξη κατά τη μετάταξη 
στη Βουλή.». 

Άρθρο 13 

Η παράγραφος 5 του άρθρου 139 (πρώην 145/133), 
όπως ισχύει, αντικαθίσταται ως εξής: 

«5. Με αποφάσεις του Προέδρου της Βουλής ή των 
εξουσιοδοτούμενων οργάνων, ορίζονται οι υπόλογοι 
διαχειριστές των ποσών που εισπράττονται με τα εντάλ¬ 
ματα προπληρωμής, καθώς και η προθεσμία πληρωμής 
και αποδόσεως λογαριασμού, που δεν μπορεί να ορισθεί 
πέραν του διμήνου από τη λήξη του οικονομικού έτους, 
μέσα στο οποίο εκδόθηκε το χρηματικό ένταλμα προ¬ 
πληρωμής, πλην των ενταλμάτων που εκδίδονται τον 
μήνα Δεκέμβριο, για τα οποία η προθεσμία δεν μπορεί 
να οριστεί πέραν των τεσσάρων (4) μηνών από τη λήξη 
του οικονομικού έτους. Με απόφαση του Προέδρου της 
Βουλής ή των εξουσιοδοτούμενων οργάνων, κατόπιν ει¬ 
σήγησης της απούσας οργανικής μονάδας, είναι δυνατή 
η παράταση της προθεσμίας πληρωμής και απόδοσης 
λογαριασμού και μέχρι τη λήξη του επόμενου οικονομι¬ 
κού έτους από αυτό που εκδόθηκε το χρηματικό ένταλμα 
προπληρωμής. Με τις ανωτέρω αποφάσεις δύναται να 
συγκροτούνται και οι αναγκαίες, κατά περίπτωση, επι¬ 
τροπές παραλαβής. 

Άρθρο 14 

1 .Στο τέλος της παραγράφου 1 του άρθρου 144 (πρώην 
150/138), όπως ισχύει, προστίθενται εδάφια ως εξής: 


«Με απόφαση του Γενικού Γραμματέα της Βουλής, που 
εκδίδεται τον μήνα Σεπτέμβριο κάθε έτους, καθορίζεται, 
κατά παρέκκλιση κάθε άλλης γενικής και ειδικής διάτα¬ 
ξης, τρόπος πληρωμής, μέσω της έκδοσης υπηρεσιακών 
πιστωτικών καρτών από πιστωτικό ίδρυμα, για την αντι¬ 
μετώπιση έκτακτων δαπανών που αφορούν στην κάλυ¬ 
ψη δαπανών κοινοβουλευτικών και υπηρεσιακών απο¬ 
στολών, δημοσίων σχέσεων, ηλεκτρονικών προμηθειών 
και υπηρεσιών συντήρησης. Οι εν λόγω υπηρεσιακές 
πιστωτικές κάρτες εκδίδονται στο όνομα καθορισμέ¬ 
νου αριθμού υπαλλήλων και με συγκεκριμένα πιστωτικά 
όρια. Ο διαχειριστής της Πάγιας Προκαταβολής εντέλ- 
λεται να καταβάλει το ποσό της μηνιαίας εντολής πλη¬ 
ρωμής που εκδίδεται από το εκδόν πιστωτικό ίδρυμα, 
αφού έχει προηγηθεί η απόδοση λογαριασμού από τους 
δικαιούχους των υπηρεσιακών πιστωτικών καρτών μετά 
των σχετικών συνημμένων δικαιολογητικών.». 

2. Στο τέλος της παραγράφου 2 του άρθρου 144 (πρώην 
150/138), όπως ισχύει, προστίθεται εδάφιο ως εξής: 

«Τα χρηματικά εντάλματα αποκατάστασης της Πάγιας 
Προκαταβολής υπόκεινται σε κατασταλτικό έλεγχο από 
την Υπηρεσία Επιτρόπου του Ελεγκτικού Συνεδρίου στη 
Βουλή.». 

Άρθρο 15 

Μετάτοτρίτοεδάφιοτηςπαρ. 1 του άρθρου 149 (πρώην 
155/143), όπως ισχύει, προστίθεται εδάφιο ως εξής: 

«Διαδικασίες σύναψης συμβάσεων της Βουλής, οι 
οποίες έχουν εκκινήσει πριν από τις 18.10.2018, συνεχί¬ 
ζονται και ολοκληρώνονται σύμφωνα με το καθεστώς 
που ίσχυε κατά τον χρόνο έναρξής τους.». 

Άρθρο 16 

Στην παράγραφο 2 του άρθρου 164Δ, όπως ισχύει, 
διαγράφεται η φράση «, καθώς και η αποζημίωση που 
προβλέπονται αντιστοίχως στην παρ. 2 του άρθρου 95 
(πρώην άρθρα 101 /89) του παρόντος,». 

Άρθρο 17 

Στον Ειδικό Κανονισμό του Γραφείου Προϋπολογισμού 
του Κράτους στη Βουλή, ο οποίος προσαρτήθηκε στον 
Κανονισμό της Βουλής - Μέρος Β' (ΦΕΚ 51/Α71997), 
μετά το άρθρο 165 αυτού, ως Παράρτημα αριθμ. ένα 
(1), σύμφωνα με το άρθρο 53 της από 28.6.2016 από¬ 
φασης της Ολομέλειας της Βουλής των Ελλήνων (ΦΕΚ 
122/Α72016), όπως ισχύει: 

1. Στην παράγραφο 1 του άρθρου 1 προστίθεται εδά¬ 
φιο ως εξής: 

«Οι πιστώσεις που απαιτούνται συζητούνται και ψηφί¬ 
ζονται σύμφωνα με την παράγραφο 1 του άρθρου 123 
του Κανονισμού της Βουλής (Μέρος Β' - ΦΕΚ 51/Α71997), 
καταγράφονται δε σε διακριτό πίνακα.». 

2. Μετά την παράγραφο 2 του άρθρου 1 προστίθεται 
παράγραφος 3 ως εξής: 

«3. Το Γραφείο δύναται να υποβάλεται σε εξωτερική 
αξιολόγηση τουλάχιστον μία φορά στη διάρκεια της θη¬ 
τείας κάθε Συντονιστή. Η αξιολόγηση μπορεί να αφορά 
την ποιότητα και την επάρκεια των εκθέσεων καθώς και 

την εν γένει λειτουργία και αποτελεσματικότητά του. Η 
έκθεση αξιολόγησης αναρτάται αυτούσια στον δικτυα- 
κό τόπο του Γραφείου. Με απόφαση του Προέδρου της 
Βουλής καθορίζεται η διαδικασία και οι λεπτομέρειες 
εφαρμογής της παρούσας διάταξης, σύμφωνα με τις 
βέλτιστες διεθνείς πρακτικές και πρότυπα.» 

3. Στην παράγραφο 2 του άρθρου 2 προστίθεται εδά¬ 
φιο ως εξής: 

«Με απόφαση του Προέδρου της Βουλής, κατόπιν ει¬ 
σήγησης του Συντονιστή, ορίζεται ένα μέλος της Επιστη¬ 
μονικής Επιτροπής ως αναπληρωτής του Συντονιστή.» 

4. Μετά την παράγραφο 7 του άρθρου 2 προστίθενται 
παράγραφοι ως εξής: 

«8. Ο Συντονιστής μπορεί να απομακρυνθεί από τη 
θέση του πριν τη λήξη της θητείας του αποκλειστικά για 
τους παρακάτω λόγους: 

α. Αδυναμία άσκησης των καθηκόντων του που δια¬ 
πιστώνεται είτε κατόπιν απουσίας για χρονικό διάστημα 
άνω των τριών μηνών είτε κατόπιν παράλειψης δημοσί¬ 
ευσης δύο τακτικών τριμηνιαίων εκθέσεων. 

β. Υποβολή υποψηφιότητας σε βουλευτικές ή αυτοδι- 
οικητικές εκλογές ή εκλογές για την ανάδειξη των μελών 
του Ευρωπαϊκού Κοινοβουλίου. 

γ.Τελεσίδικη καταδικαστική απόφαση για οποιοδήπο- 
τε κακούργημα ή για αδικήματα κατά της ιδιοκτησίας ή 
κατά περιουσιακών δικαιωμάτων ή για αδικήματα σχε¬ 
τικά με τα υπομνήματα ή σχετικά με την υπηρεσία ή για 
αδικήματα κατά των ηθών. 

δ. Έγγραφη υποβολή παραίτησης προς τον Πρόεδρο 

της Βουλής. 

Η συνδρομή των ανωτέρω λόγων διαπιστώνεται από 
την Επιτροπή Κανονισμού της Βουλής, με πλειοψηφία 
των τριών πέμπτων (3/5) των παρόντων μελών της, μετά 
από πρόταση του Προέδρου της Βουλής. Κατά τη συνε¬ 
δρίαση της Επιτροπής Κανονισμού δύνανται να αναπτύ¬ 
ξουν τις απόψεις τους, τόσο ο Συντονιστής, όσο και τα 
μέλη της Επιστημονικής Επιτροπής. 

9. Ο Συντονιστής, τα μέλη της Επιστημονικής Επιτρο¬ 
πής και το προσωπικό του Γραφείου δύνανται να συμ¬ 
μετέχουν, ως εκπρόσωποι του Γραφείου, σε εθνικούς και 
διεθνείς οργανισμούς και επιτροπές εμπειρογνωμόνων, 
εφόσον δεν προκύπτει σύγκρουση συμφερόντων και δεν 
περιορίζεται η άσκηση των κύριων καθηκόντων τους 
στο Γραφείο. Ο Συντονιστής, τα μέλη της Επιστημονικής 
Επιτροπής και το προσωπικό του Γραφείου δύνανται να 
χρησιμοποιούν τον τίτλο του Γραφείου Προϋπολογισμού 
του Κράτους στη Βουλή σε επιστημονικές και ακαδημα¬ 
ϊκές δημοσιεύσεις τους σε εγχώρια και διεθνή επιστη¬ 
μονικά έντυπα, με την επισήμανση ότι οι απόψεις που 
εκφράζονται δεν εκπροσωπούν το Γραφείο.» 

5. Το δεύτερο εδάφιο της περίπτωσης γ' της παρα¬ 
γράφου 1 του άρθρου 7, όπως ισχύει, αντικαθίσταται 
ως εξής: 

«Η απόσπαση ή ανάθεση καθηκόντων διενεργείται 
με απόφαση του Προέδρου της Βουλής, μετά από συ¬ 
γκατάθεση του αρμόδιου Υπουργού, χωρίς χρονικό πε¬ 
ριορισμό.» 


Άρθρο 18 

1. Στο άρθρο 1 του Ειδικού Κανονισμού της Ειδικής 
Υπηρεσίας Επιτροπής Ελέγχου Δηλώσεων Περιουσιακής 
Κατάστασης, ο οποίος προσαρτήθηκε στον Κανονισμό 
της Βουλής - Μέρος Β' (ΦΕΚ 51/Α71997), μετά το άρθρο 
165 αυτού, ως Παράρτημα αριθμ. τρία (3), σύμφωνα με 
το άρθρο 53 της από 28.6.2016 απόφασης της Ολομέ¬ 
λειας της Βουλής των Ελλήνων (ΦΕΚ 122/Α72016), όπως 
ισχύει, προστίθεται παράγραφος 3 ως εξής: 

«3. Μετά από πρόταση του Προέδρου της Επιτροπής 
Ελέγχου, οι πιστώσεις για τη λειτουργία της Επιτροπής 
Ελέγχου και της Ειδικής Υπηρεσίας συζητούνται και ψη¬ 
φίζονται σύμφωνα με την παράγραφο 1 του άρθρου 123 
του Κανονισμού της Βουλής (Μέρος Β' - ΦΕΚ 51 /Α'/1997), 
καταγράφονται δε σε διακριτό πίνακα.» 

2. Το άρθρο 2 του Ειδικού Κανονισμού της Ειδικής 
Υπηρεσίας Επιτροπής Ελέγχου Δηλώσεων Περιουσιακής 
Κατάστασης, ο οποίος προσαρτήθηκε στον Κανονισμό 
της Βουλής - Μέρος Β' (ΦΕΚ 51 /Α'/Τ 997), μετά το άρθρο 
165 αυτού, ως Παράρτημα αριθμ. τρία (3), σύμφωνα με 
το άρθρο 53 της από 28.06.2016 απόφασης της Ολομέ¬ 
λειας της Βουλής των Ελλήνων (ΦΕΚ 122/Α72016), όπως 
ισχύει, αντικαθίσταται ως εξής: 

«Άρθρο 2 

Αρμοδιότητες Τ μημάτων 

1. Οι αρμοδιότητες του Τμήματος Ελέγχου Δηλώσεων 
Περιουσιακής Κατάστασης είναι, ιδίως: 

α) Η παραλαβή δηλώσεων περιουσιακής κατάστασης 
και οικονομικών συμφερόντων. 

β) Η τήρηση ηλεκτρονικού πρωτοκόλλου. 

γ) Η ενημέρωση της βάσης δεδομένων των δηλώσεων 
περιουσιακής κατάστασης και των δηλώσεων οικονομι¬ 
κών συμφερόντων. 

δ) Η συνεργασία με ορκωτούς λογιστές και ειδικούς 
επιστήμονες στους οποίους η Επιτροπή αναθέτει τη δι¬ 
ενέργεια ελεγκτικών πράξεων για την εκπλήρωση της 
αποστολής της. 

ε) Η συνεχής ενημέρωση και παρακολούθηση των 
τροποποιήσεων της σχετικής νομοθεσίας και η πληρο¬ 
φόρηση υπόχρεων. 

στ) Η συμμετοχή στις εργασίες της Ομάδας Εργασίας 
του Συμβουλίου της Ευρώπης (ΟΐΌυρ οί 5ΐ3ΐθ5 ΑςΒίηεΐ 
(Ζοιτυρΐίοη - ΟΒΕΟΟ) και η σύνταξη των απαντήσεων 
στα ερωτηματολόγια που αφορούν την πρόληψη της 
διαφθοράς σε βουλευτές. 

2. Οι αρμοδιότητες του Τμήματος Ελέγχου Δαπανών 
των Κομμάτων και Συνασπισμών Κομμάτων, Υποψηφίων 
Βουλευτών και Ευρωβουλευτών είναι, ιδίως: 

α) Η παραλαβή ισολογισμών, απολογισμών κομμάτων, 
συνασπισμών κομμάτων, καθώς και αναλυτικών κατα¬ 
στάσεων εσόδων και εξόδων υποψηφίων ή/και αιρε¬ 
τών αντιπροσώπων της Βουλής των Ελλήνων και του 
Ευρωπαϊκού Κοινοβουλίου, σύμφωνα με την ισχύουσα 
νομοθεσία. 

β) Η τήρηση ηλεκτρονικού πρωτοκόλλου. 

γ) Η ενημέρωση της βάσης δεδομένων των ανωτέρω 
στοιχείων. 

δ) Η τήρηση και διαχείριση της επίσημης ιστοσελίδας 
της Επιτροπής Ελέγχου στο διαδίκτυο, στην οποία η πρό¬ 
σβαση για ενημέρωση είναι ελεύθερη, 
ε) Η θεώρηση των ονομαστικών κουπονιών. 
στ) Η συνεχής ενημέρωση και παρακολούθηση των 
τροποποιήσεων της σχετικής νομοθεσίας και η πληρο¬ 
φόρηση των υπόχρεων. 

ζ) Η συνεργασία με ορκωτούς λογιστές και ειδικούς 
επιστήμονες στους οποίους η Επιτροπή αναθέτει τη δι¬ 
ενέργεια ελεγκτικών πράξεων για την εκπλήρωση της 
αποστολής της. 

η) Η συμμετοχή στις εργασίες της Ομάδας Εργασίας 
του Συμβουλίου της Ευρώπης (Οτουρ οί 5ΐ3ΐθ5 Α93ίη5ΐ 
(Ζοιτυρΐίοπ - ΟΚΕΟΟ) και η σύνταξη των απαντήσεων 
στα ερωτηματολόγια που αφορούν χρηματοδότηση των 
κομμάτων και των υποψηφίων ή/και αιρετών αντιπρο¬ 
σώπων της Βουλής των Ελλήνων και του Ευρωπαϊκού 
Κοινοβουλίου. 

3. Οι αρμοδιότητες του Τμήματος Γραμματειακής Υπο¬ 
στήριξης είναι, ιδίως: 

α) Η γραμματειακή υποστήριξη της Επιτροπής Ελέγχου 
Δηλώσεων Περιουσιακής Κατάστασης, 
β) Η παραλαβή και πρωτοκόλληση τυχόν καταγγελιών, 
γ) Η διεκπεραίωση των εξερχόμενων εγγράφων, 
δ) Η αρχειοθέτηση των στοιχείων και του υλικού.» 

Άρθρο 19 

1. Το τρίτο εδάφιο της υποπαραγράφου 1 της παρ. 5 
τηςυπ'αρ. 7876/6041/25.11.2002 (ΦΕΚ 1502/Β72002) 
απόφασης του Προέδρου της Βουλής, όπως ισχύει, αντι¬ 
καθίσταται ως εξής: 

«Η αποζημίωση αυτή περιορίζεται κατά το ποσό του 
προϊόντος εκκαθάρισης που έλαβαν κατά την εκκαθά¬ 
ριση του Τ.Α.Υ.Β., σύμφωνα με τις παραγράφους 4 και 5 
του άρθρου 106 (πρώην 112/110) του Κανονισμού της 
Βουλής - Μέρος Β', όπως ισχύει.» 

2. Η υποπαράγραφος 4 της παραγράφου 8 της αριθμ. 
7876/6041/25.11.2002 (ΦΕΚ 1502/Β/2002) απόφασης 
του Προέδρου της Βουλής αντικαθίσταται ως εξής: 

«4. α) Μέχρι τη συμπλήρωση της τρίτης θητείας τους, 
όπως παρατάθηκε με την από 11.12.2018, κατά ΜΑ' Συ¬ 
νεδρίαση, απόφαση της Ολομέλειας της Βουλής (ΦΕΚ 
210/Α714.12.2018), μετατάσσονται για την κάλυψη 
πάγιων αναγκών της Βουλής σε προσωποπαγείς θέσεις 
μονίμου προσωπικού και σε κλάδους ανάλογα με τον 
τίτλο σπουδών που κατέχουν. 

Σε κάθε περίπτωση μέχρι την ολοκλήρωση της δια¬ 
δικασίας μετάταξης ή το αργότερο μέχρι την κατά τα 
ανωτέρω συμπλήρωση της τρίτης θητείας τους, απαγο¬ 
ρεύεται η ανάθεση άλλων καθηκόντων, με εξαίρεση την 
ανάθεση καθηκόντων στην Υπηρεσία Ασφαλείας Βουλής 
των Ελλήνων, κατά την κρίση του Προέδρου της Βουλής 
και ύστερα από την εισήγηση της Υπηρεσίας. 

β) Για τη μετάταξη απαιτείται σύμφωνη γνώμη του 
Υπηρεσιακού Συμβουλίου για τους υπαλλήλους της Βου¬ 
λής, η οποία διατυπώνεται το αργότερο δέκα (10) ημέρες 
πριν από τη λήξη της τρίτης θητείας τους. Το Υπηρεσιακό 
Συμβούλιο κρίνει το ευδόκιμο της υπηρεσίας τους. Η 


μετάταξη διενεργείται με απόφαση του Προέδρου της 
Βουλής και η πράξη μετάταξης δημοσιεύεται σε περίλη¬ 
ψη στην Εφημερίδα της Κυβερνήσεως. 

γ) Ως προς τη διασφάλιση αποδοχών του προσωπικού 
που μετατάσσεται, υπολογίζεται προσωπική διαφορά 
βάσει του συνόλου των πάσης φύσεως αποδοχών και 
επιδομάτων που λαμβάνει το προσωπικό αυτό την προ¬ 
ηγούμενη ημέρα της μετάταξής του, εφαρμόζονται δε 
αναλόγως τα άρθρα 164Γ και 164Δ εδάφια β' και δ' του 
Κανονισμού της Βουλής (Μέρος Β /ΦΕΚ 51Α /10.4.1997), 
όπως ισχύει. 

δ) Η τοποθέτησή τους σε υπηρεσίες της Βουλής, μετά 
τη μετάταξη, γίνεται με απόφαση του Προέδρου της 
Βουλής ή του εξουσιοδοτημένου από αυτόν οργάνου, 
σύμφωνα με τις ανάγκες της Υπηρεσίας, κατόπιν εισή¬ 
γησης τριμελούς επιτροπής, αποτελούμενης από τον 
προϊστάμενο της Γενικής Διεύθυνσης Οικονομικών και 
Διοικητικής Υποστήριξης, ως Πρόεδρο, ο οποίος αναπλη¬ 
ρώνεται από τον προϊστάμενο της Γενικής Διεύθυνσης 
Κοινοβουλευτικού Έργου, και από τους προϊσταμένους 
της Διεύθυνσης Νομοθετικού Έργου και της Διεύθυν¬ 
σης Ανθρώπινου Δυναμικού και Επιμόρφωσης, ως μέλη, 
αναπληρούμενα από τους προϊσταμένους των Διευθύν¬ 
σεων Διαρκών Επιτροπών και Οικονομικών Υπηρεσιών, 
αντίστοιχα. Η τριμελής επιτροπή κρίνει την καταλληλό¬ 
τητα ή μη των υποψηφίων, σύμφωνα με τα προσόντα 
που απαιτούνται για την άσκηση των καθηκόντων της 
θέσης που πρόκειται να τοποθετηθούν, συνεκτιμώντας 
τις ανάγκες των υπηρεσιών της Βουλής. Ειδικότερα, για 
την αξιολόγησή τους λαμβάνεται υπόψη, κυρίως, η συ¬ 
νάφεια των τυπικών και ουσιαστικών προσόντων τους 
με τις θέσεις και τις ανάγκες των υπηρεσιών της Βου¬ 
λής, η εμπειρία στην άσκηση αντίστοιχων καθηκόντων 
και κάθε στοιχείο από το προσωπικό μητρώο τους που 
καταδεικνύει την καταλληλότητα για τη συγκεκριμένη 
θέση. Για την πληρέστερη αξιολόγηση των υποψηφίων 
δύναται να διενεργείται συνέντευξη ενώπιον της Επι¬ 
τροπής. Το πρακτικό της συνέντευξης είναι συνοπτικά 
αιτιολογημένο, περιλαμβάνει αξιολόγηση των υποψη¬ 
φίων και εισήγηση για τον υποψήφιο που πληροί ή όχι 
τα απαιτούμενα τυπικά και ουσιαστικά προσόντα για την 
προς τοποθέτηση θέση. 

ε) Οι ανωτέρω δύνανται να μεταταγούν εκ νέου ή να 
μετακινηθούν σε άλλη υπηρεσία, κατά τα οριζόμενα στην 
παρ. 12 του άρθρου 81 (πρώην 87/75) του Κανονισμού 
της Βουλής - Μέρος Β', όπως ισχύει, μετά τη συμπλή¬ 
ρωση πενταετούς υπηρεσίας στις οργανικές μονάδες 
και θέσεις όπου τοποθετούνται μετά την αρχική, κατά τα 
ανωτέρω, μετάταξη, εκτός των περιπτώσεων απόκτησης, 
κατά το ανωτέρω χρονικό διάστη μα, ανώτερου τυπικού 
προσόντος». 

3. Μετά την ολοκλήρωση των διαδικασιών της 
υποπαράγραφου 4 της παραγράφου 8 της αριθμ. 
7876/6041/25.11.2002 (ΦΕΚ 1502/Β72002) απόφασης 
του Προέδρου της Βουλής, όπως ισχύει, καταργούνται 
η παρ. 3 του άρθρου 6 και τα άρθρα 8 και 9 του Ειδι¬ 
κού Κανονισμού του Τμήματος Γραφείων Βουλευτών 
και του Τμήματος Γραφείων Κοινοβουλευτικών Ομά- 

δων και Κοινοβουλευτικών Προσώπων της Βουλής των 
Ελλήνων, όπως έχει προσαρτηθεί ως Παράρτημα στον 
Κανονισμό της Βουλής - Μέρος Β' και ισχύει, και η αριθμ. 
7876/6041/25.11.2002 (ΦΕΚ1502/Β72002) απόφαση του 
Προέδρου της Βουλής. 

Άρθρο 20 

Όπου στον Κανονισμό της Βουλής (Μέρος Β' - ΦΕΚ 
51Α710.4.1997) αναφέρεται η φράση «κωδικός αριθμός 
εξόδου του Προϋπολογισμού της Βουλής» νοείται «λο- 
γαριασμόςτης οικονομικήςταξινόμησης» και «λογαρια¬ 
σμός της διοικητικής ταξινόμησης» αντίστοιχα. 

II. ΜΕΡΟΣ ΚΟΙΝΟΒΟΥΛΕΥΤΙΚΟ 

Άρθρο 21 

1. Στο τέλος της παραγράφου 3 του άρθρου 9, όπως 
ισχύει, προστίθεται εδάφιο ως εξής: 

«Λήγει επίσης αυτοδικαίως, όσον αφορά τους Αντι¬ 
προέδρους, τους Κοσμήτορες και τους Γραμματείς, σε 
περίπτωση απώλειας της ιδιότητας του μέλους Κοινο¬ 
βουλευτικής Ομάδας από την οποία προέρχονται.» 

2. Σε περίπτωση απώλειας της ιδιότητας μέλους Κοι¬ 
νοβουλευτικής Ομάδας από την οποία προέρχονται πριν 
απάτην έναρξη ισχύος της παρούσας τροποποίησης, η 
αυτοδίκαιη λήξη της θητείας των μελών του Προεδρείου 
της Βουλής επέρχεται με τη δημοσίευση της παρούσας 
τροποποίησης στην Εφημερίδα της Κυβερνήσεως. 


Άρθρο 22 

Το δέκατο εδάφιο του άρθρου 167Ατου Κανονισμού 
της Βουλής, όπως ισχύει, αντικαθίσταται ως εξής: 

«Ο κατασταλτικός έλεγχος είναι ετήσιος, τακτικός και 
διενεργείται μετά το τέλος κάθε οικονομικής χρήσης από 
την Υπηρεσία Επιτρόπου του Ελεγκτικού Συνεδρίου στη 
Βουλή των Ελλήνων.» 

Άρθρο 23 

Στην περίπτωση γ' της παραγράφου 3 της περίπτωσης 
IV) του άρθρου 3 του Ειδικού Εσωτερικού Κανονισμού 
της Επιστημονικής Υπηρεσίας της Βουλής (ΦΕΚ 1745/ 
Β72009), όπως ισχύει, μετά τη φράση «του Κανονισμού 
της Βουλής (Μέρος Β')» προστίθεται φράση «, που δεν 
αίρεται αυτοδικαίως με την έναρξη των εργασιών της 
νέας Βουλευτικής Περιόδου.». 

Άρθρο 24 

Έναρξη ισχύος 

Η ισχύς των διατάξεων της παρούσας τροποποίησης 
αρχίζει από τη δημοσίευσή τους στην Εφημερίδα της 
Κυβερνήσεως, εκτός αν άλλως ορίζεται στις επιμέρους 
διατάξεις της. 

Αθήνα, 6 Φεβρουάριου 2019 

Ο Πρόεδρος της Βουλής 

ΝΙΚΟΛΑΟΣ ΒΟΥΤΣΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΊ 8/08.02.2019 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιτη '/.τ, 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























